અર્જુન અને નયના..આમ તો પારિવારિક મિત્રો હતા...પણ સમાન શોખ અને રૂચીના કારણે સંબંધોમાં લાગણીનો પ્રવાહ બને બાજુથી ધસમસતો એક બીજા સાથે ભળી જાતો હતો..ચાલીસ ચાલીસ વર્ષ સુધી અવાર નવાર મળતા રહેતા અર્જુન અને નયનાએ સામાજિક હદ તોડ્યા વિના તદન નિરહેતુક અને અશરિરીભાવથી એક બીજાને દિલફાડીને પ્રેમ કર્યો છે...પોતાની લાગણીઓને જતાવા માટે અર્જુન કે નયનાને કદી શરીરનું માધ્યમ નહોતું બનાવ્યુ...શબ્દો અને સંવેદના દ્રારા બંને એ પોતાના પ્રેમનું એક પોતિકુ વિશ્વ બનાવ્યુ હતુ...અને આ વિશ્વ પર રાજ કરનારા માત્ર બે જ જણ હતા અર્જુન અને નયના એક રાજા અને રાણીની જેમ આ પોતિકા વિશ્વ પર રાજ કરતા રહ્યા..આજે રાજાની વિદાયની ધડી આવી પહોચી હતી..